**LĒMUMS**

LIEPĀJĀ

|  |  |  |
| --- | --- | --- |
| 2020.gada 19.martā |  Nr.107/4(prot. Nr.4, 32.§) | Nr.233  |

Par atteikumu izmantot pirmpirkuma tiesības

uz nekustamo īpašumu - jaunbūvi Liepājā,

Liedaga ielā 8/14

Pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 7., 8. un 17.punktu, likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta otro daļu, Civillikuma 1073. un 2060.-2063.pantu, izskatot Nekustamā īpašuma pirkuma līgumu, kas 2020.gada 5.martā noslēgts starp [..] un SIA “Libavas buras”, Liepājas pilsētas pašvaldības iestādes “Liepājas pilsētas būvvalde” 2020.gada 6.marta izziņu Nr.199/2.3. “Par nekustamā īpašuma pirmpirkuma tiesībām (Liedaga iela 8/14, Liepāja)”, Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldes 2020.gada 6.marta vēstuli Nr.659/2.15.1. “Par nekustamā īpašuma pirkuma līgumu”, SIA “Libavas buras” 2020.gada 5.marta iesniegumu un Liepājas pilsētas domes pastāvīgās Pilsētas attīstības komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Neizmantot pirmpirkuma tiesības uz 2020.gada 5.marta Nekustamā īpašuma pirkuma līgumā minēto nekustamo īpašumu Liepājā, Liedaga ielā 8/14 (kadastra Nr.1700 540 0025, ierakstīts Kurzemes rajona tiesas Zemesgrāmatu nodaļas Liepājas pilsētas zemesgrāmatas nodalījumā Nr.2533), kas sastāv no jaunbūves, kuru pārdod [..] un pērk SIA “Libavas buras” (reģistrācijas Nr.40203243330; juridiskā adrese: Āraišu iela 27-2, Rīga) par kopējo summu 60000 EUR (sešdesmit tūkstoši euro). Būve saistīta ar Liepājas pilsētas pašvaldībai piederošo zemesgabalu Liedaga ielā 8/14 (kadastra Nr.1700 040 0025).

2. Pēc nekustamā īpašuma - jaunbūves Liedaga ielā 8/14 - nostiprināšanas zemesgrāmatā iznomāt SIA “Libavas buras” zemesgabalu Liepājā, Liedaga ielā 8/14 (kadastra Nr.1700 040 0025), 2765 kv.m platībā uz 30 (trīsdesmit) gadiem īpašumā esošās jaunbūves Liedaga ielā 8/14 (kadastra Nr.1700 540 0025) uzturēšanai un apsaimniekošanai.

3. Uzdot Liepājas pilsētas pašvaldības iestādei “Nekustamā īpašuma pārvalde” pēc jaunbūves iereģistrēšanas zemesgrāmatā sagatavot zemes nomas līgumu ar ēkas (būves) īpašnieku par lēmuma 2.punktā minētā zemesgabala iznomāšanu.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei (oriģināls) |